Biophiliu kennsluverkefniðer eitt af formennskuverkefnum Íslands í Norrænu ráðherranefndinni á yfirstandandi ári undir stjórn mennta - og menningarmálaráðuneytisins . Biophilia kennsluverkefnið Fimmtudaginn 13. nóvember verður Biophilia kennsluverkefninu hleypt af stokkunum . Það er eitt af formennskuverkefnum Íslands í Norrænu ráðherranefndinni á yfirstandandi ári undir stjórn mennta - og menningarmálaráðuneytisins . Samstarfsaðilar frá öllum fimm Norðurlöndunum auk Álandseyja , Færeyja og Grænlands hittast á Íslandi til þess að taka fyrstu skrefin í þessu norræna samstarfsverkefni . Hvert landanna hefur skipað stýrihóp og tilgreint svæði þar sem Biophilia verður kennd á næsta ári . Verkefnið er til þriggja ára ; árið 2014 fer í undirbúning , árið 2015 í framkvæmd á Norðurlöndunum og árið 2016 í mat og eftirfylgni . Svæðin eru eftirfarandi : Danmörk : Álaborg Finnland : Grankulla / Kaunainen Noregur : Strand sveitarfélag Svíþjóð : Sundsvall Álandseyjar : Mariehamn Færeyjar : Þórshöfn Grænland : Sisimiut Stýrihóparnir eru þverfaglegir og í þeim eru fulltrúar skólayfirvalda svæðanna , menningarstofnana og háskóla - eða rannsóknarstofnana . Dagana 13. – 14. nóvember 2014 hittast þessir fulltrúar frá öllum Norðurlöndunum hér á Íslandi til að ræða um aðferðafræðina , tengja hana við fjölbreyttar kennsluaðferðir og hefja samstarf milli landanna um þróun verkefnisins . Einnig verður verkefnið kynnt almennt fyrir hópunum og unnið markvisst með þeim að undirbúningi framkvæmdarinnar á þeirra svæðum . Biophilia er viðamikið kennsluverkefni sem byggir á víðtækri þátttöku fræðimanna , vísindamanna , listamanna , kennara og nemenda á öllum skólastigum . Það byggist á því að nota sköpun sem menntunar - og rannsóknaraðferð þar sem náttúruvísindi , tónlist og tækni eru tengd saman á nýstárlegan hátt . Markmiðið með Biophilia kennsluverkefninu í norræna samstarfinu er að : · efla nýsköpun í skólastarfinu með því að þróa kennsluaðferðir sem sameina þekkingu , sköpun og tækni , · umbreyta hefðbundnum kennsluháttum með þverfaglegri nálgun , þvert á aldurshópa , kennslugreinar og fagsvið , · þróa staðbundin samstarfsnet í þátttökulöndunum , sem tengjast á norrænum samstarfsvettvangi og þar sem unnið verður að því að efla norrænt notagildi , · þróa veflægan starfsvettvang fyrir norrænt samstarf , án landamæra og fyrir mismunandi faghópa , sem verður áfram til eftir að verkefninu lýkur . Verkefnið á uppruna sinn hér á landi þar sem Björk Guðmundsdóttir tónlistarmaður hefur þróað þessa nýstárlegu aðferð í samstarfi við Háskóla Íslands og Reykjavíkurborg .